- 1 Jon
- <
- 1
- >

1 JON
Jon Gigirum Meuma Desiroma
1
Inaiinai Gaiyawa
1 ✡Jon 1:1Me namuiren wakene. Nu me anotuwa, nu me yangunup yautuwa, sira naninup me yumtu. Me Inaiinai Gaiyawa, me gae meuma oya vete. 2 ✡Jon 1:14Inaiinai mame uwane nu yautu. Meoya me gumbe nu taibe atu sira nu inaiinai yaibobot mame wak diruita. Me Mamunwa gumbe wakene, sira me nu gunup uwanewa. 3 Nu wak diruita ye guniyap me nu yautuwa ge anotuwa. Me gumbe ye mina meib wakewake desirom me nu gaibu. Sira wakewake desirom numawa me Mamanwa gaibu sira Usiwa Iesu Keriso gaibu. 4 ✡Jon 16:24Kuiyawa nu mame teete me ainampe degadega numa koka noidauwape.
Eyawa Gumbe Anigimtanwa
5 ✡1Ti 6:16; Jms 1:17Mame me umum nu anotu, sira me ye diruiete, God me eyawa, me danave sisip da den di wakene. 6 ✡1Jn 2:4Nu vete nu God gaibu wakewake desirom, go sisip dana angetewa, me nu uga vete, sira ano natawa gumbe den wakeete. 7 Megara, God me eyawa gumbe wakene mina, nu eyawa gumbe anigimta ipewa, nu iyayapan upeba wakewake desiroma garawan gaibu, sira Usiwa Iesu diyawa gumbe kukaeba numa undag wad muin numpe.
8 ✡Sam 32:5; Pro 28:13“Nu kukaeba numa da onan,” nu meib wata ipewa, nu numbovit uga vete, sira ano natawa nu gunup onan. 9 Kukaeba numawa nu taibe boru watawa, God me anotumat ge oraimina, meoya God kukaeba numawa anog yankwepe sira me ano kukaeba undag wad muin numpe. 10 “Nu kukaeba da den atu,” nu meib watawa, nu wata God uga waiviwa sira gae meumawa danunup onan.

- 1 Jon
- <
- 1
- >

✡1:1: Jon 1:1

✡1:2: Jon 1:14

✡1:4: Jon 16:24

✡1:5: 1Ti 6:16; Jms 1:17

✡1:6: 1Jn 2:4

✡1:8: Sam 32:5; Pro 28:13

© 2011 Wycliffe Bible Translators, Inc.